Keskustelu:Hietalahti (Helsinki)

message: Hietalahti ei kuulu Helsingin viralliseen aluejakoon, mutta nimitystä käytetään yleisesti samannimistä lahtea ja varsinkin sen perukassa sijaitsevaa veneallasta ja Hietalahden toria ympäröivästä alueesta. Aikaisemmissa versiossa sanottiinkin, että Hietalahti on lahtea ympäröivä, rajoiltaan tarkemmin määrittelemätön alue. Mutta artikkelia muokannut käyttäjä Villisika on ilman lähdemerkintää kirjoittanut, mitä katuja pitkin Hietalahti -nimisen alueen rajat kulkevat. Sen mukaan Hietalahti olisi osa Kamppia. Yleisesti "Hietalahteen" kuuluvaksi lienee kuitenkin katsottu myös ainakin entinen Sinebrychoffin tehdasalue, vaikka se on naapurikaupunginosan, Punavuoren puolella, sekä Hietalahden telakan alue, joka kuuluu Länsisataman kaupunginosan Munkkisaaren osa-alueeseen.  Kaikesta päättäen "Villisika" on samastanut Hietalahden Kampin pienalueeseen nro 7, jonka rajat löytyvät Helsingin kaupungin karttasivuilta:
http://kartta.hel.fi
kun sivun vasemmasta laidasta avautuvasta Aineistot -valikosta valitaan Aluejaot ja sieltä edelleen kohdat Kaupunginosat ja Pienalueet. Sen rajat tosiaankin vastaavat tähän artikkeliin nyt merkittyjä "Hietalahden" rajoja. Helsingin pienalueille ei kuitenkaan ole vahvistettu nimiä, ja on vähintäänkin kyseenalaista, voidaanko Hietalahti alueena samastaa Kampin kaupunginosan pienalueeseen 7. Ainakaan tuolta karttasivulta en mistään löytänyt mainintaa, että tuon pienalueen nimi olisi Hietalahti. Htm onkin jo kyseenalaistanut asian  -mallineella. -KLS (keskustelu) 5. lokakuuta 2020 kello 13.37 (EEST)
replies: text: Näissä Helsingin uusjaoissa on yleinen ongelma, joka ilmenee tässäkin. Moni ei ymmärrä, miten monitasoista aluejako on sekä "virallisenkaltaisesti" että ajallisesti. On useita virallisenkaltaisia jakoja kaupunginosiin, tilastollisiin alueisiin, suur- tai pienpiireihin, terveydenhuoltoalueisiin tai mihin vain. Nämä jaot voivat olla ajallisesti limittäisiä ja alueellisesti päällekkäisiä. Sitten on vielä ihmisten mielikuvat (paikallisten tai ulkopuolisten) ja niiden synnyttämät jaot. Tunnettu esimerkki on "Kallio", joka voi tarkoittaa mitä vain Pitkänsillan pohjoispuolista aluetta. Sielläkin on sitten osakaupunginosa "Harju" taikka pelkkä alue "Hakaniemi" tai vaikka "Merihaka". Luulen, että moni ei vain ymmärrä. Wikipediaan kuuluu olennaisesti se, että ne jotka ymmärtävät, muokkaavat tietosanakirjaa, ja sitten ne, jotka eivät ymmärrä, muokkaavat myös tietosanakirjaa. Jos artikkeli oli parasta ennen siihen tehtyjä uusia muokkauksia, niin silloin pitää palauttaa artikkeli takaisin parempaan versioon. --Pxos (keskustelu) 5. lokakuuta 2020 kello 13.47 (EEST)
replies: text: :Tyyppi on seurannut Hietalahden äänestysalueen rajoja. Artikkeli pitäisi siirtää eri nimelle.--Htm (keskustelu) 5. lokakuuta 2020 kello 14.12 (EEST)
replies: text: ::Ei artikkelia pidä siirtää vaan sen sisältöä parantaa. Tietosanakirjassa pitäisi perspektiivin olla laaja. Sen sijaan, että artikkelista muokataan jotenkin 2000-luvun osa-aluetta tai pienpiiriä käsittelevä, byrokraattis-tilastollinen katujen ja kuviteltujen rajojen määrittelemä alue, pitäisi tällaiset aluejako-asiat kertoa omassa osiossaan. Satoja vuosia sitten joku Gusse Jönsson on kiivennyt Rödbergin kallioille ensimmäisenä ihmisenä ja löytänyt niiden takaa kivan merenlahden, jossa on hiekkaa rannalla: Sandviken! --Pxos (keskustelu) 5. lokakuuta 2020 kello 14.23 (EEST)
thread_title:  Hietalahden alueen rajat